યુવરાજ ઉભો થયો અને કોમ્પ્યુટર શટડાઉન કર્યુ, ‘મનુ, ચાલ ઊભો થા. કોમ્પ્યુટર પરનું આપણુ કામ હવે પૂરું થયું. ગુલાલ અને મલ્હાર એકવીસમી તારીખે મુંબઈ આવી રહ્યાં છે. દિવસો ઘણા ઓછા છે અને તૈયારી વધારે કરવાની છે. બહુ મોટું પંખી આપણી જાળમાં ફસાયું છે. આપણી જાળ જો કાચી હશે તો એ છટકી જશે. ચાલ, દોસ્ત, મુંબઈમાં કોઈ કપલનું સ્વાગત આ બંનેનું નહીં થયું હોય એવું સ્વાગત કરવાનું છે. સ્વાગત માટે સ્પાય કેમેરા, ભાડાની ગાડી, બે મોબાઈલ વગેરે અનેક ચીજોની ખરીદી કરવી પડશે.’